钦定古今图书集成/明伦汇编/家范典/第085卷 > 《故荥阳君苏氏挽歌词三首》张九龄
## 钦定古今图书集成/明伦汇编/家范典/第085卷 > 《故荥阳君苏氏挽歌词三首》张九龄

门绪公侯列，嫔风《诗》《礼》行。松萝方有寄，桃李竟无成。
剑去双龙别，雏哀九凤鸣。何言峄山树，还似半心生。
永叹芳魂断，行看草露滋。二宗荣盛日，千古别离时。
竟罢生香赠，空留画扇悲。容车候晓发，何岁是归期？
缟服纷相送，元扃翳不开。更悲泉火灭，徒见柳车回旧室容衣奠，新茔拱树栽。唯应月照簟，潘岳此时哀。